Определение на Съда (осми състав) от 25 февруари 2016 г. —
Aiudapds
(Дело C‑520/15)(1)
„Преюдициално запитване — Процедурен правилник на Съда — Член 53, параграф 2 — Харта на основните права на Европейския съюз — Член 47, втора алинея и член 54 — Европейска конвенция за защита правата на човека и основните свободи — Член 6, точка 1 — Извънредна жалба до президента на Италианската република — Възражение на страна по спора срещу жалбата — Препращане на извънредната жалба за разглеждане от съд — Прилагане на правото на Съюза — Липса — Явна липса на компетентност на Съда“
1.                     Преюдициални въпроси — Компетентност на Съда — Граници — Искане за тълкуване на Хартата на основните права на Съюза — Национална правна уредба, която не съставлява мярка за прилагане на правото на Съюза и няма друга връзка с него — Явна липса на компетентност на Съда (член 6, параграф 1 ДЕС; член 267 ДФЕС; член 51, параграфи 1 и 2 от Хартата на основните права на Европейския съюз; член 53, параграф 2 от Процедурния правилник на Съда) (вж. т. 18—21 и 23 и диспозитива)
2.                     Преюдициални въпроси — Компетентност на Съда — Граници — Тълкуване на разпоредби на международното право, които обвързват държавите членки извън пределите на действие на правото на Съюза — Изключване (член 267 ДФЕС) (вж. т. 22)
Диспозитив
Произнасянето по въпроса, поставен от Consiglio di Stato (Държавен съвет, Италия) с акт от 15 юли 2015 г. (дело C‑520/15), очевидно не е от компетентността на Съда на Европейския съюз.
1 ОВ C 398, 30.11.2015 г.